google/wiki40b huggingface dataset:
Poľská akadémia vied

Poľská akadémia vied (poľ. Polska Akademia Nauk, skr. PAN) so sídlom vo Varšave je jedna z dvoch organizácií v Poľsku s charakterom akadémie vied. Súčasným prezidentom organizácie je Michał Kleiber, ktorý je prezidentom od roku 2007 (1. obdobie 2007–2010) a znovuzvolený bol aj na roky 2011–2014.  
Bola založená v roku 1952 spojením skorších učených spoločností, vrátane Poľskej akadémie učenia (Polska Akademia Umiejętności, skratka PAU), so sídlom v Krakove, a Varšavskej spoločnosti priateľov učenia, ktorá bola založená v 18. storočí. Všetky inštitúty PAN zamestnávajú dokopy vyše 2 tisíc ľudí a príspevky na chod akadémie tvoria tretinu výdavkov štátneho rozpočtu na vedu. PAN má 7 vysunutých pracovísk v mestách: Gdansk, Katovice, Krakov, Lublin, Lodž, Poznaň a Vroclav.
V roku 1989 Poľská akadémia učenia v Krakove obnovila svoju činnosť, nezávislú od Poľskej akadémie vied.
Hontianska župa (Uhorsko)

Uhorský komitát/stolica/župa

Hontianska župa susedila s Tekovskou, Zvolenskou, Novohradskou, Peštiansko-Pilišsko-Šoltsko-Malokumánskou  (Pest-Pilis-Solt-Kiskun) a Ostrihomskou župou. Hontianskou župou pretekali rieky Krupinica a Ipeľ. Rozloha Hontu v roku 1910 bola 2 633 km².

Centrum

Administratívnym centrom Hontu bol Hontiansky hrad. V stredoveku však hontianska šľachta často snemovala spolu s novohradskou šľachtou v Balážskych Ďarmotách. Do roku 1497 zasadala stoličná sedria prevažne v Ipeľskom Predmostí. Počas tureckých výbojov stolica nemala trvalé sídlo. Od polovice 16. storočia zasadala sedria v Krupine (vtedy táto patrila do Zvolenskej stolice). V rokoch 1725 - 50 boli centrom stolice Sebechleby, od roku 1751 do konca 18. storočia Kemence. Po požiari stoličného domu sa centrom stolice stali Šahy (po maďarsky Ipolyság).

Rody vládnucich županov

Na čele stolice sa striedali členovia významných šľachtických rodín Hontu, od roku 1711 post hlavného župana dedične zastávali členovia rodu Koháriovcov (Koháry).

Dejiny

Hontiansky komitát vznikol v 11. storočí odčlenením od Novohradského komitátu. Do konca 13. storočia sa komitát zmenil na šľachtickú (zemiansku) stolicu. Na prelome 13. a 14. storočia sa k Hontu pripojil Rimavský komitát (Malohont), ktorý však s Hontom priamo nesusedil, čo ustavične viedlo k sporom medzi šľachtou obidvoch častí stolice.
V rokoch 1552 (dobytie hradu Drégely) až 1682 väčšinu územia stolice obsadili turecké vojská a pripojili ju k Novohradskému sandžaku. Turecké územie siahalo až ku Krupine, ktorú však Turci nikdy nezískali a do okolia Banskej Štiavnice. Cisárske vojská oslobodili hrad Drégely už v roku 1593, neskôr Novohrad, a v roku 1595 Vyšehrad a Ostrihom. Turci však vo výbojoch pokračovali aj po porážke v pätnásťročnej vojne (Žitavský mier roku 1606) a získali územie približne po spojnicu Hontianske Nemce - Pukanec. Turci boli vyhnaní až po porážke pri Nových Zámkoch roku 1685.
V roku 1877 bola k Hontianskej župe pripojená Krupina. Najvýznamnejším mestom stolice bola Banská Štiavnica, ktorá bola roku 1787 druhým najväčším slovenským mestom s počtom obyvateľov 18 926.

Národnosti

Hont v 19. storočí obývali prevažne Slováci a Maďari, etnická hranica medzi nimi prebiehala severne od rieky Ipeľ. Slováci však tvorili aj jazykové ostrovy v maďarskom etnickom priestore na juhu stolice. Nemci mali prevahu len v Banskej Štiavnici a Banskej Belej.

Slovenská župa

V roku 1918 (potvrdené roku 1920 Trianonskou zmluvou) sa 4/5 územia Hontianskej župy stali súčasťou Česko-Slovenska, zvyšok pripadol Maďarsku. 
Hontianska župa v Česko-Slovensku existovala do roku 1922, 1. januára 1923 sa stala súčasťou Zvolenskej (veľ)župy. V roku 1928 boli župy na území Slovenska zrušené.
Jacques Cartier

Prvá cesta 1534

Prvú cestu Jacquesa Cartiere financoval kráľ Francúzska František I. Plavbu začal v St. Malo s malou posádkou dvoch lodí. Hlavným cieľom cesty bolo hľadanie bohatstva a zabezpečiť priechod k Pacifiku. Až do roku 1534 Európania preskúmali veľkú časť severoamerického kontinentu, predovšetkým východné pobrežie, ale dovtedy nikto neuskutočnil cestu cez kontinent. Pristál v Novej zemi a preskúmal Záliv sv. Vavrinca, stretol sa so skupinami národov Irokézov a Mikmakov a zabral okolité územie pre francúzskeho kráľa. Cartier skúmal život Irokézov v oblasti dnešnej provincie Quebec. Irokézovia vtedy obývali celú oblasť okolo Rieky sv. Vavrinca od polostrova Gaspé po Ontárijské jazero. Po tejto ceste sa Cartier vydal naspäť do Francúzska, kam vzal aj dvoch synov náčelníka Irokézov Donnacona.

Druhá cesta 1535 – 1536

Francúzske záujmy sa zamerali na oblasť okolo Rieky sv. Vavrinca. Cartier sa vydal na cestu s tromi loďami a posádkou 110 mužov. Dosiahol indiánske mesto Hochelaga (dnes Montreal), kde hľadal zlatonosné žily, ktoré tu podľa povestí mali byť. Horu nad mestom pomenoval Mont Royal (kráľovská hora). Z tejto hory pozoroval celú oblasť, objavil hrebene blízkych hôr, ktoré nazval Lachine Rapids, pretože sa domnieval, že pozdĺž týchto hôr leží Čína. Cieľ nedosiahol, prezimoval v Quebecu, nemal skúsenosti so studeným podnebím. Posádka ochorela na skorbut (nedostatok vitamínu C), čím prišiel o 25 mužov. Domorodci pomohli Európanom obnoviť ich zdravie, varili im nápoj z kôry a ihličia bieleho cédra. Na jar sa Cartier vrátil do Francúzska, spolu s náčelníkom Donnaconnom (ktorý vo Francúzsku v roku 1539 zomrel). Táto druhá cesta bola veľmi dôležitá, Cartier dokázal, že Newfoundland je ostrov, a že Rieka sv. Vavrinca je prienikovým koridorom do nového neznámeho kontinentu, ktorý by mohol viesť k Číne.

Tretia cesta 1541

Vojnový konflikt medzi Karolom V. a Františkom I. prerušil francúzske objaviteľské akcie v Kanade, a tak sa Cartier mohol vydať na ďalšiu cestu až v roku 1541. Táto cesta bola podniknutá s cieľom založiť trvalú kolóniu a rozšírenie kresťanstva. Cestu viedol Jean François de la Rocque, cestovali s 10 loďami a posádka mala 400 námorníkov, 300 vojakov, ženy a dobytok. Cartier bol predvoj so 7 loďami, aby založil novú základňu. Cartierovu výpravu sužoval skorbut a veľa jeho mužov zomrelo. Jediné poklady, ktoré Cartier našiel, boli pyrit a kremeň, o ktorých sa domnieval, že je to zlato a diamanty a veľké množstvo z toho priviezol do Francúzska. Útesy v Quebecu preto pomenoval Cap Diamand. Cartier zomrel roku 1557 vo veku 66 rokov vo viere, že Rieka sv. Vavrinca je novou cestou do Číny. Jeho dedičstvo je veľmi dôležité, dáva detailný opis oblasti a dláždi tak cestu pre ďalšiu kolonizáciu a skúmanie.
Slovianstvo

Slovianstvo, rodnoverie alebo jazyčníctvo je novopohanské náboženské hnutie ktoré má za cieľ obnoviť predkresťanské náboženské zvyky a sviatky starých Slovanov.
Abbécourt (Aisne)

Polohopis

Abbécourt má rozlohu 5,96 km². Najvyšší bod je položený 64 m n. m. a najnižší bod 38 m n. m.

Obyvateľstvo

Abbécourt má 509 obyvateľov (2009).
Graf vývoja obyvateľstva:
Zdroje: INSEE
Tauriac-de-Naucelle

Poloha

Obec má rozlohu 21,59 km². Najvyšší bod je položený 505 m n. m. a najnižší bod 293 m n. m.

Obyvateľstvo

Počet obyvateľov obce je 382 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Suresnes

Poloha

Suresnes leží na pravom brehu rieky Seiny. Na severe hraničí s mestom Puteaux, na východe s Parížom (hranicu tvorí Seina), na juhu s mestom Saint-Cloud, na západe s mestom Rueil-Malmaison a na severozápade s mestom Nanterre.

Dejiny

Názov mesta sa prvý raz vyskytuje v latinskej podobe Surisnæ. V roku 918 kráľ Karol III. daroval toto kráľovské panstvo Robertovi, parížskemu grófovi a opátovi opátstva Saint-Germain-des-Prés.
V roku 1593 tu mal kráľ Henrich IV. prejav pred katolíkmi kráľovskej armády a Ligy.
V roku 1844 začala na Mont Valérien na troskách kláštora Kongregácie kňazov Kalvárie výstavba vojenskej pevnosti. Počas prvej svetovej vojny sa Suresnes stalo významným centrom výroby granátov.
Dlhoročný starosta mesta Henri Sellier (vo funkcii 1919 – 1941) začal s výstavbou sídliska bytov s nízkym nájomným, ktoré dodnes stojí a je chránené ako historická pamiatka.
Počas druhej svetovej vojny pevnosť Mont Valérien využívali Nemci ako väznicu a popravisko odbojárov. Po vojne tu bol vybudovaný pamätník, kde sa každoročne 18. júna koná pietny akt.
Mathenay

Poloha

Obec má rozlohu 3,54 km². Najvyšší bod je položený 295 m n. m. a najnižší bod 231 m n. m.

Obyvateľstvo

Počet obyvateľov obce je 135 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
La Chapelle-Palluau

Poloha

Obec má rozlohu 13,01 km². Najvyšší bod je položený 64 m n. m. a najnižší bod 11 m n. m.

Obyvateľstvo

Počet obyvateľov obce je 931 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Asociatívnosť

Asociatívnosť je v algebre vlastnosť binárnej operácie, spočívajúca v tom, že nezáleží, ako použijeme zátvorky pri výraze, kde je viac operandov, alebo v akom poradí budeme výraz počítať.
La Roque-sur-Cèze

Poloha

Obec má rozlohu 8,37 km². Najvyšší bod je položený 247 m n. m. a najnižší bod 50 m n. m.

Obyvateľstvo

Počet obyvateľov obce je 173 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Diaľnica M31 (Maďarsko)

História

Rozhodnutie stavať diaľnicu M31 prijala maďarská vláda ešte v roku 1997. V tom čase sa uvažovalo o termíne otvorenia v roku 2004. Hlavným dôvodom projektovania a prípravy tejto komunikácie bolo odľahčenie dopravy odklonením tranzitu z XVI. budapeštianskeho obvodu i z mestského okruhu (M0).  V októbri 2003 bolo vydané stanovisko od orgánov životného prostredia a v roku 2005 bolo vydané územné rozhodnutie a v máji 2006 aj stavebné povolenie. Potom nastali komplikácie a súdne konania, pričom 21. septembra 2006 súd zrušil všetky povolenia na výstavbu. Po ďalších prieťahoch sa s výstavbou začalo až v roku 2008 a cesta uvedená do prevádzky dňa 26. júla 2010.
Michal Šteinhíbel

Životopis

Študoval na učiteľskom ústave v Modre, kde roku 1920 maturoval, roku 1927 vykonal odbornú skúšku pre učiteľov meštianskych škôl v Banskej Bystrici. Absolvoval študium na Filozofickej fak. Slov. univerzity v Bratislave (1939 – 1944). Učiteľ na viacerých miestach Slov., tajomník na šk. inšpektoráte, referent na Povereníctve školstva, ved. odd. pre doplňovanie kniž. fondov v n.p. Kniha, zástupca riaditeľa Ústrednej technickej knižnice v Bratislave. Účastník SNP, spolupracovník povstaleckého periodika, pracovník na Povereníctve školstva v Banskej Bystrici (1944). Autor kníh, humoristických próz, rozhlasových scénok, poézie pre deti. Zostavovateľ školských čítaniek, učebníc počtov. Venoval sa metodickým otázkam vyučovania. Prekladal bábkové hry a poéziu pre deti z čes.,ruš. a nem.
La Noë-Poulain

Poloha

Obec má rozlohu 4,7 km². Najvyšší bod je položený 166 m n. m. a najnižší bod 95 m n. m.

Obyvateľstvo

Počet obyvateľov obce je 201 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Bonnet-de-Vieille-Vigne

Poloha

Obec má rozlohu 17,81 km². Najvyšší bod je položený 447 m n. m. a najnižší bod 272 m n. m.

Obyvateľstvo

Počet obyvateľov obce je 193 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Audi A2

Dizajn

A2 bolo postavené s futuristickými tvarmi a získalo si veľkú priazeň. A2 je vyrobené z hliníkovej zliatiny a preto má menšiu spotrebu ako ostatné porovnaťeľné autá. Model z roku 2002 má hmotnosť s priemerným vybavením len 895 kg. A2 bolo vyrábané v Neckarsulme v Nemecku. Bolo prvé päť-dverové vozidlo v predaji v Európe, ktorého priemerná spotreba bola menej ako 3 l/100 km.K tomu prispela aj výborná aerodynamika( v aerodynamickom tuneli namerana hodnota odporu Cx=0,28)..

Údaje

Dĺžka: 3.826 m

Šírka: 1.673 m

Výška: 1.553 m
Junckerova komisia

Junckerova komisia funguje od 1. novembra 2014 ako nástupkyňa Barrosovej komisie. Juncker predsedá ďalším dvadsiatim-siedmim komisárom. Predseda si stanovil niekoľko základných cieľov, pre ktoré nechal vytvoriť projektové tímy. Každý z tímov je vedený podpredsedom komisie a tvorený z ďalších členov, ktorých sa agenda môže dotýkať. Tieto ciele sú nasledovné: Prepojený jednotný digitálny trh, Hlbšia a spravodlivejšia menová únia, Nová podpora pre pracovné miesta, rast a investície, Pružná energetická únia s progresívnou politikou klimatickej zmeny, Silnejší globálny hráč.
Anost

Poloha

Obec má rozlohu 51,91 km². Najvyšší bod je položený 785 m n. m. a najnižší bod 357 m n. m.

Obyvateľstvo

Počet obyvateľov obce je 686 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Live 8

Live 8 je séria koncertov, ktoré zorganizoval írsky spevák, hudobník, herec a politický aktivista Bob Geldof. Koncerty sa uskutočnili 2. júla 2005. Tento termín je zhodný s dvadsiatym výročím legendárneho Live Aid koncertu. V roku 1985 Geldof zorganizoval dvojkoncert Live Aid v Londýne a Philadelphii, ktorého výťažok bol viac ako 100 miliónov dolárov na pomoc hladomorom postihnutej Etiópii. Live Aid sledovalo približne 1,5 miliardy divákov.

Charakteristika

Bob Geldof zorganizoval týchto deväť koncertov zadarmo, bez zbierania peňazí. Jeho cieľom bolo zvýšiť povedomie o chudobe v Afrike a vyvinúť tlak na svetových lídrov, aby túto situáciu riešili. Koncerty sa uskutočnili niekoľko dní pred škótskym samitom skupiny G8, siedmich najviac priemyselne vyspelých krajín sveta a Ruska. Koncerty sa uskutočnili v Tokiu, Berlíne, Paríži, Ríme, Philadelphii, Johannesburgu, Toronte a Londýne. Deviate pódium bolo postavené v Moskve. Samostatný koncert sa uskutočnil 6. júla v Edinburghu. Na koncertoch vystúpilo viac ako 1000 hudobníkov. Koncerty vysielalo 182 televíznych a okolo 2000 rozhlasových staníc.
Durtal (obec)

Poloha

Obec má rozlohu 60,58 km². Najvyšší bod je položený 94 m n. m. a najnižší bod 21 m n. m.

Obyvateľstvo

Počet obyvateľov obce je 3 356 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Neufgrange

Poloha

Obec má rozlohu 7,17 km². Najvyšší bod je položený 278 m n. m. a najnižší bod 214 m n. m.

Obyvateľstvo

Počet obyvateľov obce je 1 402 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
MeetYourMakers

MeetyourMakers, skrátene MyM, je pro-gamingový tím situovaný v Kodani, v Dánsku. Bol založený v Marci, 2001 ako Counter-Strike tím. V súčasnosti má tímy pre Warcraft III, Counter-Strike, StarCraft, F.E.A.R., World of Warcraft, World of Tanks a DotA. MyM je oficiálnym členom G7 Teams od 8. Augusta 2006.
Scherwiller

Poloha

Obec má rozlohu 18,08 km². Najvyšší bod je položený 532 m n. m. a najnižší bod 168 m n. m.

Obyvateľstvo

Počet obyvateľov obce je 3 074 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Dom-le-Mesnil

Poloha

Obec má rozlohu 7,99 km². Najvyšší bod je položený 297 m n. m. a najnižší bod 146 m n. m.

Obyvateľstvo

Počet obyvateľov obce je 1093 obyvateľov (2009).
Graf vývoja obyvateľstva:
Zdroje: INSEE
Leutenheim

Poloha

Obec má rozlohu 10,39 km². Najvyšší bod je položený 139 m n. m. a najnižší bod 115 m n. m.

Obyvateľstvo

Počet obyvateľov obce je 855 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Sumène

Poloha

Obec má rozlohu 36,59 km². Najvyšší bod je položený 933 m n. m. a najnižší bod 175 m n. m.

Obyvateľstvo

Počet obyvateľov obce je 1 585 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Verchain-Maugré

Poloha

Obec má rozlohu 9,62 km². Najvyšší bod je položený 88 m n. m. a najnižší bod 32 m n. m.

Obyvateľstvo

Počet obyvateľov obce je 903 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Besarabská oblasť

Besarabská oblasť bola oblasť na juhozápade európskej časti Ruského impéria, v Besarábii, v rokoch 1812/1818 – 1873. V roku 1873 ju nahradila Besarabská gubernia.

Geografická poloha

Besarabská oblasť sa nachádzala na krajnom juhozápade Ruského impéria medzi riekami Dnester, Prut a Dunaj, ktoré tvorili jej hranicu na severe, východe a juhu (Dunaj). Od rumunskej Bukoviny ju oddeľoval úzky pás riek, lesov a polí. Prut a Dnester guberniu oddeľovali od Rumunského kráľovstva (oblastí moldavského kniežatstva a Dobruže).
Salamanca (rušeň)

Salamanca je jeden z prvých - ak nie vôbec prvý z - ozubnicových parných rušňov, ktorý bol úplne prakticky použitý v službe.
Rušeň navrhol v roku 1811 John Blenkinsop a na konštrukcii rušňa sa podieľal Matthew Murray. Rušeň bol vyrobený a uvedený do prevádzky v roku 1812 na železnici banskej spoločnosti Middleton Collier Railway spájajúcej Middleton a Leeds v Spojenom kráľovstve. Prevádzku rušňa ukončila v roku 1834 ďalšia explózia kotla, k predchádzajúcej explózii došlo už v roku 1818. V obidvoch prípadoch bolo príčinou prehriatie kotla a absencia poistných ventilov.
Označenie, resp. pomenovanie Salamanca pripomína bitku pri Salamanke (mesto v Španielsku), v ktorej v roku 1812 britsko-portugalská aliancia porazila francúzske vojsko.

Konštrukcia

Konštrukcia rušňa bola riešená s jedným hnacím kolesom, ktoré bolo umiestnené medzi bežnými kolesami a bolo ozubené. Toto ozubené koleso zapadalo do ozubeného hrebeňa uloženého mimo koľají. Týmto riešením sa dosiahol prenos veľkej ťažnej sily rušňa aj pri jeho malej adhéznej hmotnosti. Touto konštrukciou bol položený základ ďalších ozubnicových železníc. Dve bežné dvojkolesia len niesli hmotnosť stroja a zaisťovali smerové vedenie. Rušeň bol konštruovaný pre rozchod 1 245 mm.

Pohon

Pohon zabezpečoval parný stroj, pričom boli použité dva vertikálne valce umiestnené symetricky k stredu stroja nad ozubeným kolesom. Na konštrukciu stroja sa použili hnacie valce s priemerom 8 "(203 mm) a zdvihom 20" (508 mm), ktoré zabezpečovali potrebnú ťažnú silu na prevádzku s ťažkými uhoľnými vozňami. Rušeň bol schopný utiahnuť až 100 ton, t.j. 30 vagónov naložených uhlím. Prenos sily bol realizovaný pomocou dvoch kľukových mechanizmov, pre každý valec jeden, ktoré poháňali cez pomocné ozubené kolesá (pastorky, 30 zubov) spoločné ozubené koleso (60 zubov) na hlavnom hriadeli okolo ozubnice (20 zubov).  Ako jeden z prvých rušňov mal dvojvalcový parný stroj a v konštrukcii bolo použité pootočenie uhla záberu týchto strojov o 90° tak, aby bol striedavo prekonávaný mŕtvy bod úvrate. Týmto riešením odpadla nutnosť použitia zotrvačníka, ktorý pri starších, jednovalcových typoch rušňov pomáhal na prekonanie úvrate. Táto konštrukcia taktiež umožňovala rozbeh aj v prípade, že sa pri zastavení nachádzal jeden piest v úvrati, čo u jednovalcových strojov nebolo možné.

Kotol

V konštrukcii stroja bol použitý jednoplamencový kotol. Valce boli zasadené vertikálne priamo do tela kotla (mimo plamenca).
Nébouzat

Poloha

Obec má rozlohu 21,62 km². Najvyšší bod je položený 1 209 m n. m. a najnižší bod 775 m n. m.

Obyvateľstvo

Počet obyvateľov obce je 774 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Orientačné číslo

Orientačné číslo (do 31.12.1970 číslo popisné) je na Slovensku číslo, ktoré má obec (ak má systém ulíc s názvami) dovolené prideliť ako unikátne každej budove v rámci ulice či námestia obce; katastrálne územie môže mať paralelne svoje číslovanie orientačnými číslami. Orientačné čísla sú upravené vyhláškou č. 31/2003 Z.z. a zákonom č. 369/1990 Zb. 
Obdobné číslo dnes existuje (prinajmenšom) v Česku ("číslo orientační") a Rakúsku ("Hausnummer"; "Orientierungsnummer" je súhrnné označenie pre súpisné číslo, orientačné číslo a číslo pozemku). 
Ďalšie podrobnosti pozri v článku označovanie budov.
Kalvinizmus

Kalvinizmus je druh protestantizmu založený Jánom Kalvínom v období reformácie. Kalvinizmus zvíťazil najprv v Ženeve a rýchlo nadobudol celoeurópsky význam, prenikol do Francúzska (hugenoti), Škótska, Anglicka (puritáni, kongregacionalisti), Uhorska, Čiech, Nemecka a inde.
Charakteristickou črtou kalvinizmu je téza o predurčenosti: ľudia sa delia na vyvolených, ktorí sú ešte pred narodením Bohom vyvolení k nebeskej blaženosti, a na zavrhnutých, ktorí sú predurčení k odsúdeniu. Všetci ľudia vo svojom prirodzenom stave smerujú k večnému odsúdeniu v pekle, ale tí, ktorých k tomu Boh, na základe jeho milosti, predurčil, uveria v Krista, a nájdu tak záchranu.
Ľudia, ponechaní vo vlastnom stave a neviere, pri poslednom súde dostanú to, čo im spravodlivo patrí a kam vo svojom živote smerovali.
Kalvinizmus mal vplyv na rozvoj moderného kapitalizmu, a tým sa vo svojom diele Protestantská etika a duch kapitalizmu (orig. Die protestantische Ethik und der „Geist“ des Kapitalismus, 1905) zaoberal sociológ Max Weber.
Marián Horváth

Reprezentácia

V slovenskom drese odohral 3 zápasy, neskóroval. Reprezentoval Československo na Majstrovstvách sveta v ľadovom hokeji hráčov do 18 rokov v roku 1983, na Majstrovstvách sveta v ľadovom hokeji hráčov do 20 rokov v roku 1985.
Saint-Marsal

Poloha

Obec má rozlohu 15,36 km². Najvyšší bod je položený 1 477 m n. m. a najnižší bod 260 m n. m.

Obyvateľstvo

Počet obyvateľov obce je 101 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Anrosey

Poloha

Obec má rozlohu 11,04 km². Najvyšší bod je položený 369 m n. m. a najnižší bod 232 m n. m.

Obyvateľstvo

Počet obyvateľov obce je 158 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Les Granges-Gontardes

Poloha

Obec má rozlohu 7,26 km². Najvyšší bod je položený 175 m n. m. a najnižší bod 60 m n. m.

Obyvateľstvo

Počet obyvateľov obce je 533 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Emil Lehuta

Životopis

Rokoch 1952-51 študoval na Spolkovom slovenským gymnáziu v Piešťanoch, 1951-56 na Divadelnej fakulte Akadémie múzických umení v Prahe. Po štúdiách pôsobil rokoch 1956–61 ako redaktor vydavateľstva Tatran, 1961-66 interný ašpirant, od 1966 pracovník oddelenia divadla a filmu Ústavu slovenskej Literatúry SAV, 1962-64 redaktor časopisu Slovenske Divadlo v Bratislave. Divadelne a filmové kritiky publikoval najmä v časopisoch Slovenske Pohľady, Kultúrny život, Film a doba, Mlada tvorba a Divadlo, odborne štúdie v Slovenskom Divadle. Vo filmovej oblasti spracoval tematiku SNP (Povstalecká tematika v slovenskom filme, 1962) Je spoluautorom niekoľkých publikácii o slovenskej kultúre: Slovenska kultúra 1945–1965, 1965 a i.), divadle (Kapitoly z dejín slovenského divadla, 1967; Zákutia a výslnia polstoročia slovenskej drámy, 1997; Dramatik Jonáš Záborsky, 1998 a i.) a filme (Základy filmovej výchovy, 1969 a i.). Zostavil antológiu Štyri hry slovenskej moderny (1973), na vydanie pripravil dielo J. Hudeca Drámy (1997-98). prekladal z ruštiny (A.K. Dživilegov, O. Kornijčuk, S. Ejzenštejn, G. N. Bojadžijev a i.), poľštiny a z češtiny.
Daluis

Poloha

Obec má rozlohu 40,03 km². Najvyšší bod je položený 2 502 m n. m. a najnižší bod 590 m n. m.

Obyvateľstvo

Počet obyvateľov obce je 149 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Benoist-sur-Mer

Poloha

Obec má rozlohu 15,53 km². Najvyšší bod je položený 26 m n. m. a najnižší bod 1 m n. m.

Obyvateľstvo

Počet obyvateľov obce je 347 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Langatte

Poloha

Obec má rozlohu 12,97 km². Najvyšší bod je položený 307 m n. m. a najnižší bod 256 m n. m.

Obyvateľstvo

Počet obyvateľov obce je 558 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Erwin Waldschütz

Erwin Waldschütz (* 26. september 1948, Gföhl  – † 18. september 1995, Krems an der Donau) bol rakúsky filozof. Ťažiskom jeho výskumu je stredoveká filozofia (osobitne Majster Eckhart) a dejiny európskej filozofie. Spolu s Miroslavom Marcellim inicioval spoluprácu rakúskej filozofie a slovenskej filozofie po roku 1989.